64. ΑΠΟΦΑΣΗ ΥΠΟΥΡΓΟΥ ΣΥΓΚΟΙΝΩΝΙΩΝ Αριθ. 13055/687 της 12/26 Απρ. 1982 (ΦΕΚ Β΄ 198) Μεταβίβαση αρμοδιοτήτων του Υπουργού Συγκοινωνιών, στο Γενικό Γραμματέα του Υπουργείου, στο Διοικητικό Συμβούλιο του Ταμιευτηρίου και σε ανωτέρους υπαλλήλους του Ταμιευτηρίου. Έχοντας υπόψη: 1.Τις διατάξεις της παρ. 4 του άρθρ. 2 του Νόμ. 1232/82 «Επαναφορά σε ισχύ, τροποποίηση και συμπλήρωση των διατάξεων του Ν.Δ. 4352/1964 και άλλες διατάξεις». 2.Ότι, για τη διασφάλιση της εύρυθμης και αποδοτικής λειτουργίας των υπηρεσιών του Υπουργείου Συγκοινωνιών και του Ταχυδρομικού Ταμιευτηρίου, καθώς και της ταχείας διεκπεραίωσης των σχετικών υποθέσεων, ανακύπτει η ανάγκη όπως, οι αρμοδιότητες που μεταφέρθηκαν στον Υπουργό Συγκοινωνιών μετά την κατάργηση της βαθμίδας, της θέσης και του βαθμού του Γενικού Διευθυντή του Ταχυδρομικού Ταμιευτηρίου, μεταβιβασθούν στο Γενικό Γραμματέα του ίδιου Υπουργείου, στο Διοικητικό Συμβούλιο του Ταχυδρομικού Ταμιευτηρίου και σε ανωτέρους υπαλλήλους του Ταμιευτηρίου, αποφασίζουμε: Άρθρ.1.-Οι αρμοδιότητες του Γενικού Διευθυντή του Ταχυδρομικού Ταμιευτηρίου του Υπουργείου Συγκοινωνιών, οι οποίες ορίζονται στο Π.Δ. 389/1977 «περί Οργανισμού του Ταχυδρομικού Ταμιευτηρίου», καθώς και σε άλλες ισχύουσες μεταγενέστερες διατάξεις, μετά την κατάργηση της βαθμίδας, της θέσης και του βαθμού αυτού (Γενικού Διευθυντή) και μετά την επαναφορά τους (των αρμοδιοτήτων αυτών) στον Υπουργό Συγκοινωνιών, μεταβιβάζονται όπως αναφέρεται στα επόμενα άρθρα.  Άρθρ.2.-1.Στο Γενικό Γραμματέα του Υπουργείου Συγκοινωνιών, μεταβιβάζεται η εξουσία για την άσκηση των αρμοδιοτήτων που αναφέρονται στα εξής θέματα: α)Άσκηση εποπτείας και ελέγχου των υπηρεσιών του Ταχυδρομικού Ταμιευτηρίου, καθώς και μέριμνα για την ομαλή και εύρυθμη λειτουργία των υπηρεσιών αυτού (εισηγητικό εδάφιο παρ. 1 άρθρ. 6 Π.Δ. 389/1977). β)Σύνταξη ετήσιας έκθεσης πεπραγμένων και αποτελεσμάτων της όλης γενικά δραστηριότητας του Ταχυδρομικού Ταμιευτηρίου (περίπτ. ζ΄ παρ. 1 άρθρ. 6 Π.Δ. 389/1977). γ)Εκπροσώπηση Ταχυδρομικού Ταμιευτηρίου στις σχέσεις του με το Διεθνές Ινστιτούτο Ταμιευτηρίου (περίπτ. η΄ παρ. 1 άρθρ. 6 Π.Δ. 389/1977). δ)Ορισμός Γραμματέα και αναπληρωτή αυτού για το Τεχνικό Συμβούλιο του Ταχυδρομικού Ταμιευτηρίου (παρ. 3 άρθρ. 2 Π.Δ. 767/1978 «περί αποφαινομένων οργάνων επί εκτελέσεως έργων αρμοδιότητος Ταχυδρομικού Ταμιευτηρίου»). ε)Εντολή για ενέργεια διοικητικών ανακρίσεων και μετακίνηση υπαλλήλων για την ενέργεια έργου επιθεώρησης ή για την εκτέλεση ειδικής υπηρεσίας (περίπτ. θ΄ παρ. 1 άρθρ. 6 Π.Δ. 389/1977). 2.Ο Γενικός Γραμματέας του Υπουργείου Συγκοινωνιών ορίζεται πρόεδρος του τεχνικού Συμβουλίου του Ταχυδρομικού Ταμιευτηρίου το οποίο προβλέπεται από τις διατάξεις του άρθρ. 2 του Π.Δ. 767/1978. 3.Ο Γενικός Γραμματέας του Υπουργείου Συγκοινωνιών προσυπογράφει όλα τα υπό του Υπουργού, Υφυπουργού και του Προέδρου του Διοικητικού Συμβουλίου του Ταχυδρομικού Ταμιευτηρίου υπογραφόμενα έγγραφα (περίπτ. ε΄ παρ. 1 άρθρ. 6 Π.Δ. 389/1977). Άρθρ.3.-Στο Διοικητικό Συμβούλιο του Ταχυδρομικού Ταμιευτηρίου μεταβιβάζεται η εξουσία για την άσκηση των αρμοδιοτήτων που αναφέρονται στα εξής θέματα: α)Λήψη απόφασης για τις διαφωνίες μεταξύ του Τμήματος Ελεγκτηρίου και άλλων τμημάτων που αναφέρονται σε θέματα τα οποία προκύπτουν από έλεγχο που έκανε το Τμήμα Ελεγκτηρίου (περίπτ. ιγ΄ παρ. 1 άρθρ. 6 Π.Δ. 389/1977). β)Ορισμός μελών και γραμματέα Επιτροπής Πλειστηριασμών, εκτιμητή καθώς και εκείνου του υπαλλήλου του Ταχυδρομικού Ταμιευτηρίου που εκτελεί χρέη κήρυκα (παρ. 3 άρθρ.23 Π.Δ. 389/ 1977). γ)Έκδοση καταλογιστικών πράξεων σε βάρος τρίτων οφειλετών από κάθε αιτία του Ταχυδρομικού Ταμιευτηρίου (περίπτ. ι΄ παρ. 1 άρθρ. 6 Π.Δ. 389/ 1977). Άρθρ.4.-Στον προϊστάμενο της Διεύθυνσης Διοικητικού του Ταχυδρομικού Ταμιευτηρίου, μεταβιβάζεται η εξουσία για την άσκηση των αρμοδιοτήτων που αναφέρονται στα εξής θέματα, επί πλέον εκείνων που αναφέρονται στο άρθρ. 6 της παρούσας: α)Χορήγηση κανονικών αδειών για υπαλλήλους 3ου βαθμού και άνω καθώς και χορήγηση αναρρωτικών αδειών για υπαλλήλους όλων των βαθμών (περίπτ. ιβ΄ παρ. 1 άρθρ. 6 Π.Δ. 389/1977). (Μετά τη σελ. 16,129) Σελ. 16,131 Τεύχος 780-Σελ. 3 « Υπουργείο Υποδομών, Μεταφορών και Δικτύων » 21.Α.α.64 β)Σύσταση επιτροπών για την εκκαθάριση των παλαιών αρχείων της κεντρικής υπηρεσίας και των αρχείων των περιφερειακών υπηρεσιών του Ταχυδρομικού Ταμιευτηρίου και υπογραφή των σχετικών αποφάσεων για την καταστροφή ή για τη διατήρηση των εγγράφων και άλλων στοιχείων που αναφέρονται στα πρακτικά των επιτροπών (άρθρ. 6, 7 και 9 του Π.Δ. 2/1980 «περί εκκαθαρίσεως των αρχείων της κεντρικής και των περιφερειακών υπηρεσιών του Ταχυδρομικού Ταμιευτηρίου»). γ)Έκδοση πράξεων τοποθετήσεων και μεταθέσεων των υπαλλήλων 6ου βαθμού και κάτω μετά από σύμφωνη γνώμη του αρμόδιου Υπηρεσιακού Συμβουλίου και πράξεις για μετακινήσεις των υπαλλήλων αυτών σε άλλη Διεύθυνση από εκείνη που υπηρετούν της Κεντρικής υπηρεσίας (περίπτ. ια΄ παρ. 1 άρθρ. 6 Π.Δ. 389/1977). Άρθρ.5.-Στον προϊστάμενο της Διεύθυνσης Επιθεώρησης του Ταχυδρομικού Ταμιευτηρίου μεταβιβάζεται η εξουσία για την άσκηση των αρμοδιοτήτων που αναφέρονται στα εξής θέματα, επί πλέον εκείνων που αναφέρονται στο άρθρ. 6 της παρούσας: α)Πρόταση για έκδοση από τα ΕΛΤΑ, διαταγών για ενέργεια, από επιθεωρητές των ΕΛΤΑ επιθεώρησης και ελέγχου των διαχειρίσεων ταμιευτηρίου των ταχυδρομικών γραφείων (περίπτ. ιδ΄ άρθρ. 6 Π.Δ. 389/1977). β)Μετακίνηση επιθεωρητών για εκτέλεση έργων επιθεώρησης (περίπτ. θ΄ παρ. 1 άρθρ. 6 Π.Δ. 389/ 1977). Άρθρ.6.-Στους αρμόδιους καθ’ ύλη προϊσταμένους του Ταχυδρομικού Ταμιευτηρίου μεταβιβάζεται η εξουσία για την άσκηση των αρμοδιοτήτων που αναφέρονται στα εξής θέματα: α)Εισήγηση στο Διοικητικό Συμβούλιο του Ταχυδρομικού Ταμιευτηρίου για κάθε θέμα το οποίο αφορά αυτό και πρόταση για τη λήψη αναγκαίων μέτρων για τη βελτίωση της λειτουργίας των υπηρεσιών και την πρόοδο των εργασιών αυτού (περίπτ. α΄ παρ. 1 άρθρ. 6  Π.Δ. 389/1977). β)Εισήγηση στο Διοικητικό Συμβούλιο για τον προϋπολογισμό, τον ισολογισμό και τον απολογισμό του Ταχυδρομικού Ταμιευτηρίου (περίπτ. β΄ παρ. 1 άρθρ. 6 του Π.Δ. 389/1977). γ)Μέριμνα για την είσπραξη των ποσών που καταλογίζονται σύμφωνα με τις διατάξεις που κάθε φορά ισχύουν για την είσπραξη δημοσίων εσόδων (περίπτ. ι΄ παρ. 1 άρθρ. 6 Π.Δ. 389/1977). δ)Χορήγηση των κανονικών αδειών των υπαλλήλων μέχρι και του 4ου βαθμού (περίπτ. ιβ΄ παρ. 1 άρθρ. 6 Π.Δ. 389/1977). Σελ.16,132 Τεύχος 780-Σελ. 4 ε)Μέριμνα για την εκτέλεση των αποφάσεων του Διοικητικού Συμβουλίου και επιμέλεια για την ταχεία διεξαγωγή και περαίωση όλων των υποθέσεων τις οποίες διαχειρίζονται οι αρμόδιες υπηρεσίες του Ταχυδρομικού Ταμιευτηρίου (περίπτ. γ΄ παρ. 1 άρθρ. 6 Π.Δ. 389/77). στ)Υπογραφή εγγράφων τα οποία αφορούν υποθέσεις του Ταχυδρομικού Ταμιευτηρίου ή με τα οποία αναλαμβάνονται υποχρεώσεις προς τρίτους, σύμφωνα με τις σχετικές διατάξεις που ισχύουν νόμων, διαταγμάτων και αποφάσεων του Διοικητικού Συμβουλίου του Ταχυδρομικού Ταμιευτηρίου (περίπτ. δ΄ παρ. 1 άρθρ. 6 Π.Δ. 389/1977). ζ)Έκδοση εντολών για πληρωμές που αφορούν έξοδα της Διοίκησης του Ταχυδρομικού Ταμιευτηρίου μέσα στα όρια των πιστώσεων που αυτές είναι  εγκεκριμένες με τον προϋπολογισμό και σύμφωνα με τις διατάξεις των νόμων, των διαταγμάτων, των συμβάσεων και των αποφάσεων του Διοικητικού Συμβουλίου (περίπτ. στ΄ παρ. 1 άρθρ. 6 Π.Δ. 389/1977). η)Διεξαγωγή αλληλογραφίας με τις δημόσιες αρχές και τρίτους (περίπτ. η΄ παρ. 1 άρθρ. 6 Π.Δ. 389/1977). Άρθρ.7.-1.Σε περίπτωση κατά την οποία διαφωνεί κάποιος από εκείνους οι οποίοι υπογράφουν τα σχέδια των διοικητικών πράξεων, στις οποίες αναφέρεται η απόφαση αυτή, η αρμοδιότητα στην οποία αφορά η διαφωνία θα ασκείται κατά σειρά από τον ιεραρχικώς ανώτερο και δεν θα ισχύει στην περίπτωση αυτή η παρούσα. 2.Σε περίπτωση κατά την οποία απουσιάζει ή κωλύεται, για οποιοδήποτε λόγο κάποιο όργανο και δεν υπάρχει νόμιμος αναπληρωτής τους, οι αρμοδιότητές τους θα ασκούνται από τους ιεραρχικώς προϊσταμένους τους. 21.Α.α.64 « Υπουργείο Υποδομών, Μεταφορών και Δικτύων »